शासक या जागीरदार पति की असामयिक मृत्यु हो जाने पर उत्तराधिकारी के अल्पवय (नैनपण) होने की स्थिति में विधवा स्त्रियां कई बार संरक्षिका के रूप में राजकाज संभालती थीं. राजस्थान के इतिहास में ऐसे कई उदाहरण हैं. बीकानेर के शासक रायसिंह की पत्नी गंगाबाई ने अपने बालक पुत्र सूरसिंह के कार्यकाल में सभी तरह राज्य कार्य संपन्न किए थे. जोधपुर के जसवंतसिंह की रानी ने अपने पुत्र अजीतसिंह को मुगलों से उत्तराधिकार दिलवाया था.(129)